لیبیاده ملی کیلیشوو حکومتی هوائی کوچلری، متقاعد جنرال خلیفه حفتر کوچلری نینگ پایتخت الطرابلس نینگ جنوبیده گی قرارگاهلریگه هوائی هجوم اویوشتیردی.
ملی کیلیشوو حکومتی تامانیدن خلیفه حفترگه قره ته باشله تیلگن برقان الغداب عملیاتی نینگ سوزچیسی مصطفی المجی، هوائی کوچلری نینگ پایتخت نینگ جنوبیده جایلشگن وادی الربی، السبیعه و ایسکی قونلغه اطرافیده گی حفتر کوچلرینی نشان آلیب اورگن لیگینی ایتدی.
مجی، اوشبو هجوملرده انچه عسکری واسطه نینگ خراب بولیب کیتگن لیگینی قید ایتدی.
مجی، ملی کیلیشوو حکومتی کوچلری نینگ صاحب بولگن حربی اوچاقلر و تعقیب واسطه لری آرقه لی حفترنینگ اوزاق منطقه لرده گی قرارقاه لرینی نشان آلیب اوریش گه قادر ایکن لیگینی بیلدیردی.
لیبیانینگ شرقیده گی قوراللی کوچلرنینگ باشقرووچیسی خلیفه حفتر، الرابلس نی قولگه کیریتیش اوچون اپریل آیی نینگ 4 – کونی هجوم بویریوغی بیرگن ایدی. بونگه قرشی خلق ارا مقیاسده رسمیاتگه تنیلگن پایتخت ده گی ملی کیلیشوو حکومتی کوچلری عملیات بیلن جواب بیرگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
